कियैक नहिँ छैक मिथिला मेँ कोनो कारखाना ? कियैक बन्द भेल बरौनीक खाद कारखाना - भागलपुरी सिल्की मिल कहाँ बिला गेल - कटिहारक जूट मिल कियैक बन्द भेल - पण्डौलक स्पिनिँग मिल, हायाघाटक पेपर मिल कियैक नहिँ चालू भेल ? मिथिलाक प्रत्येक 30 टा जिला सँ लगभग 20 करोड़ रुपया सालाना राजधानी पटना-राँची जाइ-अबएमे निकलि जाइत अछि आ ओतऽ होयत अछि महज भोटक ठेकेदारी !
 दरभंगा कतेक साफ अछि ?
 दरभंगा : शहरकक साफ सफाई पर लगभग 50 लाख के मासिक खर्च अछि मुदा कचरा के कोनो टा कमी नहि। दरभंगाक बेला मोड़ सँ एफसीआय गोदान धरि जौँ आहाँ बिना नाक मुनि के चलि गेलौ तँ आहाँ कम बहादुर नय होयब कियैक तँ रोडक कात मेँ कचरा के ढेर एतेय सुगन्ध दैत छैक नँ आ कहियो अगर ओतय जाम मेँ फंसलौ तखन तँ र्स्वगे अछि। एहने हालत दरभंगा-सकरी मार्ग मेँ जीवछघाट लग अछि आ इ कचराक ढेर लगेलैथ हँ एटूजैड कम्पनी, जिनका पर दरभंगा के साफ सुथरा करय के जिम्मा अछि। एटूजैड अखन दरभंगाक 48 टा वार्ड मेँ सँ 16 टा मेँ साफ सफाई करैत अछि मुदा परिणाम कोनो खास अखन धरि नहि आयल हँ। एटूजैड सँ लोकसभ के बहुते आशा छल मुदा सिम्मर भेल परिणाम. . . . . . !
 जुलाई के अंत तक बिहारक पटना,गया,बोधगया आ हाजीपुर मेँ 120 टा लो फ्लोर बस चलत। इ बस सभ भागलपुर,दरभंगा आ पूर्णिया मेँ कियैक नय चलत ?
 की इ बिहार सरकारक इ एकटा और मिथिला विरोधी कदम अय ?
 की इ बिहार सरकारक इ एकटा और मिथिला विरोधी कदम अय ?
 मुजफ्फरपुर : पहिल मैथिली चैनल, अपन तीन बरख पूरा कयलक। इ चैनलक हर सदस्य आ सहयोगी के सह्रदय धन्यवाद मुदा एकटा बात जे कियैक सौभाग्य मिथिला पर एक्को टा ढंगक सीरियल नहिँ, तीन-चारि बेर के साईँ आरती, उत्तराखंण्ड न्यूज बुलेटिन आ एहि तरहक ढेरो कार्यक्रम कियैक ? अखन धरि डीटीएच पर इ चैनल कियैक नहिँ आयल हँ ? की इ चैनलक आर्थिक स्थिति खराब अछि ? हमरा नहि लगैत अछि एहि चैनलक आर्थिक स्थिति खराब अछि कियैक तँ अगर इ बात रहितै तँ इ चैनल तीन बरख खेपबे नहिँ करितै! की मैथिली जगत मेँ नीक निर्देशक,संगीतकार, अभिनेता,अभिनेत्री,गायक,विलेन अर्थात् काज करय बला लोकक कमी अय वा इ चैनल अय तरहक प्रोग्राम बनाबय नय चाहैत अछि ? किछु लोकक कहब छन जे जतय किछु नय छल ओतय यदि एकटा चैनल आयल से नीक आ कि किछु नय छल से नीक ? हुनका लेल हमर इ जवाब जे नीक अछि चैनल आयल, किछु-किछु प्रोग्राम चलि रहल अय मुदा तीन बरख कम नय होय यै तखन फेर नीक प्रोग्राम अखन तक कियैक नय आबि रहल यै ? हम एहि चैनलक विरोधी नहि छी कियैक तँ यदि इ चैनलक प्रगति होयत तऽ हमहीँ-आहाँ देखब आ चैनलक लोकप्रियता बढ़त!
 मुजफ्फरपुर/पूर्णिया : बिहारक मुख्यमंत्री नीतीश कुमार मिथिला मेँ आयोजित प्रायः प्रत्येक सभामे बेर-बेर कहैत रहलाह अछि जे 'मिथिलाक विकासक बिना बिहार विकास संभव नहि। 'जौँ ह्रदय सँ मुख्यमंत्री उक्त कथन के स्वीकार करैत छथि तऽ मिथिलाक मातृभाषा मैथिली के प्राथमिक स्तर सँ अध्ययन अध्यापनक आदेशमे बिलम्ब किऐक ? अन्य विषयक प्राथमिक स्तर पर मैथिली शिक्षकक नियुक्तिक प्रावधान किऐक नहि ? उच्च शिक्षा मेँ मैथिलीक अध्यापनक व्यवस्था रहितहुँ प्राथमिक स्तर पर मैथिलीक अध्यापन प्रावधान नहि रहला सँ महाविद्यालय आ विश्वविद्यालय स्तर पर मैथिलीक छात्र-छात्रा सभक संख्या सोचनीय अछि। एहि दुरंगी नीति के की अर्थ ? ओना राज्य सरकार विद्यापति पर्व समारोह के राजकीय पर्व समारोह आ जानकी नवमी के दिन सार्वजनिक अवकाशक घोषणा कऽ एहि क्षेत्रक लोकनिक मुँह बन्द करबाक प्रयास अवश्य कयलक अछि। मुदा , एहि सँ मातृभाषा मैथिलीक विकास कहाँ धरि संभव भऽ सकत ?
 सीतामढ़ी/दरभंगा : दरभंगा सँ कोलकाता के बीच चलि रहल 13156/13155 मिथिलांचल एक्सप्रेस के विस्तार सीतामढ़ी तक कऽ देल गेल अछि। 6 जुलाई सऽ एकर परिचालन सीतामढ़ी सऽ होएत। रेल बजट 2012 मे एकर घोषणा भेल छल। इ ट्रेन पूर्ववत जका सोम आ शुक्र कऽ सीतामढ़ी सऽ चलत। सीतामढ़ी सऽ इ दोसर एक्सप्रेस ट्रेन अछि। इ ट्रेन सीतामढ़ी सऽ भोर 11:55 बजे सऽ, कोलकाता सऽ राति 8:55 बजे प्रस्थान कऽ भोर 11 बजे सीतामढ़ी पहुँचत।
 मधुबनी : भारतीय बैडमिँटन संघ आल इंडिया जूनियर रैँकिंग बैडमिँटन टूर्नामेँटक आयोजनक जिम्मेवारी मधुबनी केँ देलक अछि जे 16 जुलाई सऽ 20 जुलाई धरि होएत। मेजबानी भेटला पर जिला बैडमिँटन संघ सहित बहुतो खेल संगठन खुशी व्यक्त केलक अछि। मधुबनीमे राष्ट्रीय स्तरक इ चारिम आयोजन होएत। आयोजन के सफल बनयबा हेतु बहुतो उपसमिति के गठन भेल अछि। बता दी जे एहि टूर्नामेँटमे भारतीय बैडमिँटन संघक संम्बद्दता पाप्त सब राज्यक पुरुष आ महिला खिलाड़ी के पहुँचबाक संभावना अछि।
 Powered by Blogger. 